**ΔΡΑΣΤΗΡΙΟΤΗΤΑ 5ης -6ης ΣΥΝΕΔΡΙΑΣ**

**ΕΠΙΜΟΡΦΟΥΜΕΝΗ: ΤΣΟΚΑΝΑΡΙΔΟΥ ΖΑΦΕΙΡΩ**

**Δραστηριότητα 3**

***Αφορά στον κλάδο ΠΕ70***

Καλείστε να δημιουργήσετε ένα φύλλο εργασίας που να κάνει χρήση των υπολογιστικών φύλλων στο επιστημονικό πεδίο των **Μαθηματικών της Στ΄ Δημοτικού** στην 4η Ενότητα: Συλλογή και επεξεργασία δεδομένων, [Κεφ. 47, Το πήρες το μήνυμα; (Άλλοι τύποι Γραφημάτων)](http://ebooks.edu.gr/modules/ebook/show.php/DSDIM101/301/2092,7459/" \t "_blank) *(τελευταία επίσκεψη 12/02/2017).*

Σε κάθε περίπτωση πρέπει να αναπαρίσταται και γραφικά το αποτέλεσμα των ενεργειών του φύλλου εργασίας:

**2η Δραστηριότητα**

Δραστηριότητα στην οποία να δίνονται οι διατροφικές συνήθειες των μαθητών ενός σχολείου και να ζητείται το κατάλληλο γράφημα αναπαράστασης αυτών.

Το φύλλο εργασίας θα πρέπει να είναι διαθέσιμο στους μαθητές σας διαδικτυακά μέσω του προσωπικού σας ιστολογίου (blog), το οποίο δημιουργήσατε κατά την υλοποίηση της 1ης Δραστηριότητας.

**Παρατηρήσεις**

* Η δημιουργία του φύλλου εργασίας μπορεί να γίνει και σε ομάδες τουλάχιστον δυο-τριών ατόμων. Ωστόσο, το υλικό που θα δημιουργηθεί θα αναρτηθεί σε κάθε ιστολόγιο ξεχωριστά. Μπορείτε να συνεργαστείτε π.χ με τη βοήθεια της υπηρεσίας «Έγγραφα», «Google Docs».
* Ανάρτηση στον «Χώρο αποστολής αρχείων ασύγχρονων δραστηριοτήτων, Μεσοδιάστημα: Συνεδρία 5 & 6» **από τον κάθε** επιμορφούμενο των παρακάτω:
  + Αντιγράψτε και επικολλήστε σε ένα αρχείο κειμένου τον δεσμό (υπερσύνδεση) προς το ιστολόγιο το οποίο δημιουργήσατε στη *Δραστηριότητα 1*. *Επίσης, αν γνωρίζετε τη διαδικασία, μπορείτε να αναρτήσετε τον δεσμό ως απλή συντόμευση (Δεξί κλικ σε κενό χώρο της Επιφάνειας Εργασίας του υπολογιστή σας, Επιλέγετε: Δημιουργία/Συντόμευση)*.
  + Όνομα Αρχείου Κειμένου ή Συντόμευσης: «S5\_blog\_eponymo\_onoma»
  + Το φύλλο εργασίας (Δραστηριότητα 3), με όνομα αρχείου: «S5\_ws\_eponymo\_onoma».
  + Εφόσον γνωρίζετε τη διαδικασία συμπίεσης αρχείων, μπορείτε να αποστείλετε τα δυο παραγόμενα αρχεία σε ένα συμπιεσμένο, με το εξής όνομα: «S5\_eponymo\_onoma».

Μαθηματικά Τάξη: ΣΤ΄

4η Ενότητα: «Συλλογή και επεξεργασία δεδομένων»

47o Κεφάλαιο: «Το πήρες το μήνυμα;»

ΦΥΛΛΟ ΕΡΓΑΣΙΑΣ

ΔΙΑΤΡΟΦΙΚΕΣ ΣΥΝΗΘΕΙΕΣ ΣΥΜΜΑΘΗΤΩΝ ΜΑΣ

Ας κάνουμε μία έρευνα για να ανακαλύψουμε πόσο υγιεινά τρέφονται οι 80 μαθητές του σχολείου μας !!!

Τους ρωτήσαμε ποιο ήταν το είδος γεύματος που είχαν την προηγούμενη μέρα.

Οι απαντήσεις τους φαίνονται στον παρακάτω πίνακα:

|  |  |
| --- | --- |
| Όσπρια | 8 |
| Κρέας | 23 |
| Ψάρι | 7 |
| Ζυμαρικά | 21 |
| Λαχανικά | 9 |
| Πίτσα | 12 |

**Από τα δεδομένα του πίνακα, συμπληρώστε το παρακάτω ραβδόγραμμα, δημιουργώντας την κατάλληλη στήλη για κάθε τροφή.**

**Παρατηρώντας το γράφημα, βγάζουμε κάποια συμπεράσματα. Σκεφτείτε και απαντήστε στις πιο κάτω ερωτήσεις:**

Ποια τροφή υπερισχύει σε συχνότητα;

.....................................................................................................................................................

Ποια τροφή έχει τη μικρότερη συχνότητα;

.....................................................................................................................................................

Βάλτε τις τροφές σε σειρά προτεραιότητας σύμφωνα με τα αποτελέσματα.

.....................................................................................................................................................

.....................................................................................................................................................

Αν η ομάδα τροφών: «όσπρια, λαχανικά και ψάρι» είναι η παρέα των υγιεινών τροφών, ενώ η ομάδα: «κρέας, ζυμαρικά και πίτσα» είναι η παρέα των λιγότερο υγιεινών τροφών, υπολογίστε το αριθμητικό άθροισμα κάθε ομάδας. Στη συνέχεια υπολογίστε το ποσοστό % της κάθε ομάδας και χρωματίστε σύμφωνα με αυτά, το διάγραμμα μορφής πίτας που δίνεται.

.....................................................................................................................................................

.....................................................................................................................................................

Τι συμπεράσματα βγάζεις για τις διατροφικές συνήθειες των παιδιών του σχολείου μας;

.....................................................................................................................................................

.....................................................................................................................................................

.....................................................................................................................................................

.....................................................................................................................................................